| *Chlorobium* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Chlorobi |
| Clase: | Chlorobia |
| Orde: | Chlorobiales |
| Familia: | Chlorobiaceae |
| Xénero: | ***Chlorobium***Nadson 1906 |

 |
| Algunhas especies: |
| * *C. clathratiforme* (Szafer 1911) Imhoff 2003
* *C. limicola* Nadson 1906 type species)
* *C. luteolum* (Schmidle 1901) Imhoff 2003
* *C. phaeobacteroides* Pfennig 1968
* *C. phaeovibrioides* Pfennig 1968
* *C. tepidum* Wahlund *et al.* 1996
* *C. vibrioforme* Pelsh 1936
* *C. aggregatum*
 |
| Sinonimia |
| *Chlorochromatium* |

***Chlorobium*** (tamén chamado *Chlorochromatium*) é un xénero de bacterias verdes do xofre (Chlorobi). Son bacterias fotolitótrofas que oxidan o xofre e utilizan unha cadea de transporte de electróns non cíclica para reducir o NAD+. A súa fotosíntese realízase utilizando un centro de reacción de tipo 2 que usa a bacterioclorofila (BChl) *a* e tamén clorosomas que empregan as bacterioclorofilas *c*, *d*, ou *e*; ademais tamén posúen clorofila *a*. Utilizan o sulfuro de hidfróxeno como fonte de electróns e a súa fonte de carbono é o dióxido de carbono.

As especies de *Chlorobium* teñen cor verde escura. Nunha columna de Winogradsky, a capa verde que a miúdo se forma está composta de *Chlorobium*. Este xénero vive en condicións anaerobias estritas baixo a superficie dun corpo de auga, normalmente a zona anaeróbica dun lago eutrófico.

*Chlorobium aggregatum* é unha especie que establece unha relación simbiótica cunha bacteria incolora non fotosintética. Estas especies teñen en conxunto o aspecto dun feixe de bacterias verdes, unidas a unha célula central con forma bacilar, que pode moverse usando o seu flaxelo. As bacterias verdes do exterior utilizan a luz para oxidar sulfuros a sulfato. A célula do interior, que non pode realizar a fotosíntese, reduce o sulfato a sulfuro. Estas bacterias divídense ao unísono, dándolle á estrutura unha aparencia multicelular, que é moi infrecuente entre as bacterias.

As especies de *Chlorobium* crese que xogaron unha parte importante en episodios de extinción masiva na Terra. Se os océanos se volven anóxicos (debido a un corte da circulación oceánica) entón os *Chlorobium* poden competir con outros seres vivos fotosintéticos. Deste modo, producen enormes cantidads de metano e sulfuro de hidróxeno, que causan un quecemento global e chuvia ácida. Isto ten graves consecuencias para outros organismos oceánicos e tamén para os organismos terrestres. Hai probas abondosas de que as poboacións de *Chlorobium* proporcionadas por fósiles químicos, que se encontran en sedimentos depositados no extinción en masa do Cretáceo.

O xenoma completo de *C. tepidum* consta de 2,15 megabases (Mb), e foi secuenciado e publicado en 2002. Sintetiza clorofila *a* e bacterioclorofilas *a* e *c*, e utilizose como organismo modelo para dilucidar a biosíntese de bacterioclorofilas *c*. Varias das súas vías metabólicas dos carotenoides (que inclúen unha nova licopeno ciclase) son similares a outras que se encontran en cianobacterias.

Notas
-----

1. 1 2  Prescott, Harley, Klein. (2005). *Microbiology* pp. 195, 493, 597, 618-619, 339.
2. ↑  Postgate, John: "The Outer Reaches of Life", page 132-134. Cambridge University Press, 1994
3. ↑  
J.A. Eisen; Nelson, KE; Paulsen, IT; Heidelberg, JF; Wu, M; Dodson, RJ; Deboy, R; Gwinn, ML; et al. (2002). "The complete genome sequence of *Chlorobium tepidum* TLS, a photosynthetic, anaerobic, green-sulfur bacterium". *Proc. Natl Acad. Sci. USA* **99** (14): 9509–9514. PMC 123171. PMID 12093901. doi:10.1073/pnas.132181499.
4. ↑  
N.-U Frigaard; et al. (2006). B. Grimm, eds; et al. eds. *Chlorophylls and Bacteriochlorophylls: Biochemistry, Biophysics, Functions and Applications* **25**. Springer. Vol. 25, pp. 201–221.
5. ↑  
N.-U. Frigaard; et al. (2004). "Genetic manipulation of carotenoid biosynthesis in the green sulfur bacterium *Chlorobium tepidum*". *Proc. Natl Acad. Sci. USA* **186**: 5210–5220. doi:10.1128/jb.186.16.5210-5220.2004.
6. ↑  
J.A. Maresca; et al. (2005). A. van der Est & D. Bruce, eds, ed. *Photosynthesis: Fundamental Aspects to Global Perspectives*. Allen Press. pp. 884–886.

|  |  |
| --- | --- |
| Control de autoridades | 
* Wd: Q2725095
* JSTOR: chlorobium
* MAG: 2775992220

 |

|  |  |
| --- | --- |
| Identificadores taxonómicos | 
* AlgaeBase: 45263
* EOL: 97605
* GBIF: 3225928
* IRMNG: 1035602
* ITIS: 956944
* NCBI: 1091
* WoRMS: 564145

 |

|  |  |
| --- | --- |
| Identificadores | 
* MeSH: D041883

 |